Vrou van Krugersdorp word vermisCeleste Pienaar (foto verskaf aan Maroela Media) Celeste Pienaar (32) van Krugersdorp in Gauteng word sedert 12 Februarie 2015 vermis. Celeste werk as ŉ boekhouer by ŉ onderneming in Roodekrans en dit is waar sy laas gesien is. Sy ry ŉ Toyota Corolla 2007-model met die registrasienommer ZKF 045 GP. Die polisie is ook op soek na (Daneel) Donavan Scheepers wat hulle vermoedelik in hul soektog na Pienaar kan bystaan. Indien enigiemand weet waar Celeste haarself bevind, word hulle versoek om sers. Henning van die polisie te skakel by 082 778 5938. Donavan Scheepers (foto verskaf)